
ประกาศเทศบาลตำบลภูสิงห์
เรื่อง  นโยบายการบริหารความเสี่ยง ปีงบประมาณ พ.ศ. ๒๕๖๔
----------------------
เทศบาลตำบลภูสิงห์ อำเภอสหัสขันธ์ จังหวัดกาฬสินธุ์ ได้ดำเนินการบริหารความเสี่ยง
มาอย่างต่อเนื่องตามมาตรฐานการควบคุมภายในครบทุกส่วนราชการเป็นประจำทุกปี ดังนั้น เพื่อให้เทศบาลตำบลภูสิงห์ มีระบบในการบริหารความเสี่ยงที่เป็นรูปธรรม โดยการบริหารปัจจัย ควบคุมกระบวนการและกิจกรรมตามหลักธรรมาภิบาลเพื่อลดปัจจัยเสี่ยงที่ส่งผลกระทบต่อความสำเร็จขององค์การให้อยู่ในระดับที่ยอมรับได้ โดยคำนึงถึงการบรรลุวิสัยทัศน์ พันธกิจของหน่วยงาน เพื่อมุ่งให้บริการพี่น้องประชาชนตามภารกิจและอำนาจหน้าที่ของเทศบาลตำบลภูสิงห์ จึงกำหนดนโยบายการบริหารความเสี่ยง ดังนี้
๑. หน่วยงานสังกัดส่วนราชการในเทศบาลตำบลภูสิงห์ ต้องดำเนินการบริหารความเสี่ยง 
โดยให้การดำเนินการบริหารความเสี่ยงเป็นส่วนหนึ่งของการปฏิบัติงานปกติ
๒. กำหนดให้มีกระบวนการบริหารความเสี่ยงเป็นมาตรฐานเดียวกันทั่วทั้งองค์การ
๓. ให้มีการบริหารความเสี่ยงทั่วทั้งองค์การแบบบูรณาการ โดยมีการจัดการและดำเนินการอย่างเป็นระบบและต่อเนื่อง สอดคล้องกับการบรรลุตัวชี้วัด ยุทธศาสตร์ ของหน่วยงาน เป้าหมายการพัฒนาตามแผนยุทธศาสตร์ของเทศบาลตำบลภูสิงห์
๔. ให้มีการติดตาม ประเมิน และรายงานผลการบริหารความเสี่ยง รวมทั้งมีการทบทวนปรับปรุงอย่างสม่ำเสมอ
๕. ให้มีการนำเทคโนโลยีในทุกๆ ด้าน รวมทั้งการจัดการข้อมูลระบบสารสนเทศมาใช้ 
เพื่อการบริหาจัดการที่ดี
วัตถุประสงค์การบริหารความเสี่ยง
เทศบาลตำบลภูสิงห์ ดำเนินการบริหารความเสี่ยง โดยกำหนดเป็นนโยบายให้ส่วนราชการของเทศบาลตำบลภูสิงห์ ดำเนินการ ทั้งนี้มีวัตถุประสงค์ดังนี้
๑. เพื่อให้เทศบาลตำบลภูสิงห์ มีระบบบริหารความเสี่ยงทั่วทั้งองค์การ สามารถลดมูลเหตุของโอกาสหรือลดขนาดของความเสียหายที่จะเกิดขึ้นในอนาคตให้อยู่ในระดับความเสี่ยงที่ยอมรับได้ ควบคุมได้ และตรวจสอบได้
๒. เพื่อให้การบริหารงานและการปฏิบัติงานของเทศบาลตำบลภูสิงห์ เป็นไปอย่างมีประสิทธิภาพ ประสิทธิผล บรรลุตามเป้าหมาย ยุทธศาสตร์ และวิสัยทัศน์

องค์ประกอบของการบริหารความเสี่ยงทั่วทั้งองค์การ
เทศบาลตำบลภูสิงห์ ดำเนินการบริหารความเสี่ยงขององค์กรอย่างเป็นระบบ โดยมีองค์ประกอบ ดังนี้
- ตกลงร่วมกันในกรอบและวิธีการที่จะนำไปใช้
- จัดตั้งหน่วยงานและผู้รับผิดชอบ
- ฝึกอบรมความรู้
- ดำเนินการตามกระบวนการจัดการความเสี่ยง
- ติดตามและประเมินผล
- จัดทำรายงาน
แนวทางการบริหารความเสี่ยง
เทศบาลตำบลภูสิงห์ ได้กำหนดแนวทางการบริหารความเสี่ยงเพื่อให้หน่วยงานในสังกัดใช้เป็นกรอบในการดำเนินงาน ดังนี้ 
๑. กองต่างๆ มีการดำเนินการตามมาตรการควบคุมภายในครบทุกส่วนราชการ
๒. ข้าราชการทุกคนรับทราบประกาศนโยบายหรือแนวทางในการบริหารความเสี่ยง เพื่อเป็นกรอบแนวทางในการดำเนินงาน โดยเป็นส่วนหนึ่งของกระบวนการปฏิบัติงานปกติ
๓. วิเคราะห์กระบวนการ กิจกรรม โครงการ ที่สนับสนุนให้กองบรรลุผลสำเร็จตามเป้าหมายหรือยุทธศาสตร์เทศบาลตำบลภูสิงห์
๔. ประเมินความเสี่ยงจากการดำเนินงานตามกระบวนการ กิจกรรม โครงการ ต่อการบรรลุ
ผลสำเร็จตามเป้าหมาย หรือยุทธศาสตร์ของเทศบาลตำบลภูสิงห์ ภายใต้หลักธรรมาภิบาลและการบริหารจัดการที่ดี
๕. ดำเนินการจัดลำดับความสำคัญของปัจจัยเสี่ยงจากการดำเนินงาน
๖. กำหนดมาตรการควบคุมปัจจัยเสี่ยงที่อยู่ในระดับสูง และสูงมาก โดยใช้วิธีการ เช่น 
การหลีกเลี่ยงความเสี่ยง การลดความสูญเสีย การรับความเสี่ยงไว้เอง และการถ่ายโอนความเสี่ยง
๗. ดำเนินการควบคุมความเสี่ยงตามมาตรการที่กำหนด
๘. ติดตามผลควบคุมความเสี่ยง วิเคราะห์ข้อดี ข้อเสีย ปัญหา อุปสรรค และทบทวนปรับปรุงการดำเนินการอย่างต่อเนื่อง พร้อมรายงานให้ผู้บริหารทราบ

๙. รายงานสรุปผลความสำเร็จการดำเนินการบริหารความเสี่ยงเสนอผู้บริหาร และหน่วยงานที่เกี่ยวข้องตามระยะเวลาที่กำหนดตามระเบียบ

ประกาศ  ณ  วันที่  ๑  เดือน  ตุลาคม พ.ศ. ๒๕๖๓
                                                     (นายอดิศักดิ์  สมคะเณย์)

                                                    นายกเทศมนตรีตำบลภูสิงห์

